Tasugent tesɛa azal meqqren deg tira n wungal, yerra-as-d ccbaḥa d unamek d waṭas n tenfaliyin d tugniwin, yella-d d amaynut di tsekla taqbaylit. Asugen yebḍa ɣef tilawt d war tilawt, yal yiwen s tmuɣl-is. Deg tallit-agi taneggarut yeṭṭuqet usugen imi yuɣal d llsas n tugniwin d walleɣ. Nessegza-d amek amdan yesamgared tugniwin-a di tudert-is nufa daɣen asugnan yesɛa assaɣ deg tsekla, imi di tazwara; tasekla dagemmuḍ n usugnan amsnulfay, sya ad aɣ-d-iban wazal n tugna deg usugnan s umata, d wazal-is deg usnulfu n tsekla d tigzi-ines.